钦定古今图书集成/明伦汇编/宫闱典/第114卷 > 王仁皎
## 钦定古今图书集成/明伦汇编/宫闱典/第114卷 > 王仁皎

按《唐书外戚传》：“仁皎，字鸣鹤，元宗废后父也。景龙中，
以将帅举，授甘泉府果毅，迁左卫中郎将。帝即位，以
后故，擢将作大匠，进累开府仪同三司，封祁国公，食
户三百。仁皎避职不事，委远名誉，厚奉养，积媵妾赀
货而已。卒年六十九，赠太尉，益州大都督，谥昭宣。官
为治葬，柩行，帝御望春亭过丧，诏张说文其碑，帝为
题石。”